Publication: Magyar Közlöny
Issue: MK-1999-54 (Year: 1999, Number: 54)
Era: 1990-2004
Section: a) az országos, a regionális, illetve — a helyi önkormányzatokról szóló 1990. évi LXV. törvény 8. §-ának
Paragraph Index: 241

(6) Az ajánlatkérő az ajánlatokat a felhívásban meghatározott értékelési szempont alapján bírálja el. Ha az összességében legelőnyösebb ajánlatot kívánja választani, akkor az ajánlatoknak az elbírálás részszempontjai szerinti tartalmi elemeit a felhívásban meghatározott ponthatárok között értékeli, majd az így az egyes tartalmi elemekre adott értékelési pontszámot megszorozza a súlyszámmal, a szorzatokat pedig ajánlatonként összeadja. Az értékelési folyamatban az 59. § (2)—(3) bekezdéseiben foglaltakat is érvényesíteni kell. Az az ajánlat az összességében legelőnyösebb, amelynek az összpontszáma a legnagyobb, vagy amelyet az egyenértékű (azonos összpontszámú) ajánlatok közül a 35. § (1) bekezdése vagy az 59. § (4)—(5) bekezdései alapján előnyben kell részesíteni.

Source: https://magyarkozlony.hu/hivatalos-lapok/fda9a184b43c9afae195b2779cc7f464e566236d/dokumentumok/92db45559141236eada35eea0bc8e39fbc125314/letoltes